|  |  |
| --- | --- |
| **RAPORTI I VLERËSIMIT TË NDIKIMIT** | |
| **EMËRTIMI I PROPOZIMIT TË POLITIKËS** | Projektligj “Për hedhjen në treg dhe mbikëqyrjen e lëndëve plasëse për përdorim civil” |
| **MINISTRIA UDHËHEQËSE** | Ministria |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** |  |
| **DIREKTIVË/RREGULLORE E BE-së** | 2014/28/BE e Parlamentit Evropian dhe e Këshillit, datë 26 Shkurt 2014, "Për harmonizimin e ligjeve të shteteve anëtare në lidhje me bërjen të disponueshme në treg dhe mbikëqyrjen e lëndëve plasëse për përdorim civil (Rimodeluar)"; Numri CELEX 32014L0028 Fletorja Zyrtare e Bashkimit Evropian, seria L, nr. 96, datë 29.03.2014, faqe 1–44.  Link: <https://eur-lex.europa.eu/eli/dir/2014/28/oj> |
| **PUBLIKIMET DHE STRATEGJITË E LIDHURA** | Strategjia dhe Plani i Veprimit të Armëve të Vogla dhe të Lehta (AVL) miratuar me Vendimi të Këshillit të Ministrave Nr. 50, datë 6.2.2019. Flet.Zyrtare Nr.13, Faqe:317  Plani Kombëtar për Integrimi Evropian 2019-2021 dhe 2020-2022 miratuar me Vendimi të Këshillit të Ministrave Nr. 201, datë 10.04.2019. Flet.Zyrtare Nr.54, Faqe:4113 |
| **DATA E KONSULTIMIT PUBLIK** | 25/08/2020 |
| **DATA E VLERËSIMIT TË NDIKIMIT** | Data e vlerësimit të ndikimit |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | Data e shqyrtimit |
| **NUMRI I VLERËSIMIT TË NDIKIMIT** | 2020 – MM– Nr. 02 |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Elton Hodaj  e-mail-i: [elton.hodaj@mod.gov.al](mailto:elton.hodaj@mod.gov.al)  numri i telefonit: 0692242154  Blerim Çaka  e-mail-i:[blerim.caka@mod.gov.al](mailto:blerim.caka@mod.gov.al)  numri i telefonit:  Elsa Beja  e-mail-i:[elsa.beja@mod.gov.al](mailto:elsa.beja@mod.gov.al)  numri i telefonit: 0684355588 |
|  | |
| **PJESA 1: PËRMBLEDHJE EKZEKUTIVE (maksimumi 2 faqe)** | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Jepni arsyet e nevojës së ndërhyrjes së qeverisë. (jo më shumë se 10 rreshta)*  Nevoja për ndërhyrje të qeverisë lind nga fakti se në kuadrin ligjor ekzistues mungon rregullimi në tërësi i aktorëve të përfshirë të tregun e lëndëve plasëse për përdorim civil pasi legjislacioni ekzistues mbulon edhe artikujt piroteknike duke shkaktuar konfuzion në implementim nga operatorët ekonomikë dhe autoritetet e mbikëqyrjes së tregut. Mungojnë masat parandaluese dhe shtrënguese që detyrojnë operatorët të përmbushin detyrimet e përcaktuara në ligj.  Gjithashtu, gjatë zbatimit të legjislacionit ekzistues janë identifikuar si fusha problematike mungesa e standarteve të sigurisë dhe cilësisë së produktit, mungesa e etiketimeve në gjuhën shqipe, markimi CE dhe mungesa e procedurave në rastet e produkteve të pasigurta dhe jo në përputhje me standartet.  Nga ana tjetër autoritetet e mbikëqyrjes së tregut nuk kanë informacion të plotë mbi veprimtarinë e Trupave Notifikuese të BE-së pasi nuk kanë kompetenca të mirë përcaktuara në lidhje me mbikëqyrjen.  Legjislacioni aktual nuk është në përputhje me legjislacion BE në këtë fushë, përkatësisht Direktivën 2014/28/BE të Parlamentit Evropian dhe e Këshillit, datë 26 Shkurt 2014, "Për harmonizimin e ligjeve të shteteve anëtare në lidhje me bërjen të disponueshme në treg dhe mbikëqyrjen e lëndëve plasëse për përdorim civil (Rimodeluar)". | |
| **OBJEKTIVAT**  *Cilat janë objektivat dhe rezultatet e synuara të propozimit? (jo më shumë se 7 rreshta)*   1. Ndarja e fushave të lëndëve plasëse për përdorim civil nga artikujt piroteknikë dhe ofrimi i një regjimi më të strukturuar të zinxhirit të furnizimit duke siguruar një shpërndarje të qartë dhe proporcionale të detyrimeve që i korrespondojnë secilit operator ekonomik, për një periudhë afatshkurtër. 2. Rritja e sigurisë së punonjëseve dhe e standarteve të sigurisë së lëndëve plasëse nëpërmjet markimit CE, etiketimit, hartimit të procedurave të sigurisë, në një periudhë afatmesme. 3. Ndarja e përgjegjësive të institucioneve shtetërore në proceset mbikëqyrjes së tregut, dhe mbikëqyrjes së Trupave Certifikuese (Notifikuese) të BE-së, nëpërmjet përcaktimit të autoriteteve kompetente dhe fushave të përgjegjësisë, brenda një periudhe afatshkurtër. 4. Përputhja e legjislacionit shqiptar me legjislacionin e BE-së duke transpozuar direktivën e fushës në një periudhë afatshkurtër dhe përmbushja e detyrimeve të vendosura në Strategjinë Kombëtare të Armëve të Vogla dhe të Lehta. | |
| **OPSIONET E POLITIKAVE**  *Cilat janë opsionet kryesore të politikave? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. (jo më shumë se 7 rreshta)*  Për arritjen e objektivave të politikës janë shqyrtuar opsionet e mëposhtme:  **Opsioni 0 (status quo):** Nuk do të ndërhyjmë me ndryshim apo politikë të re.  Do të vijojë të ketë të njëjtat problematika në lidhje me procedurat e sigurisë, si dhe kostot dhe përfitimet për aktorët e përfshirë do të jenë të pandryshueshme për arsye se problemet e identifikuara nuk do të adresohen dhe nuk do të gjejnë zgjidhje.  **Opsioni 1:** Ndryshimi i ligjit ekzistues dhe hartimi i akteve nënligjore për zbatimin e këtyre ndryshimeve.  Në këtë opsion mbarten problematikat e identifikuara në analizën e Vlerësimit të Ndikimit (VN). Me ndryshimin e ligjit parashikojmë konfuzion dhe vështirësi në implementim si nga Autoritetet e mbikëqyrjes së tregut ashtu edhe nga operatorët ekonomikë.  Kosto për biznesin (prodhues, shpërndarës, importues) llogaritet në total 45,640 Lekë, në një periudhë 10-vjecare.  Kosto totale për qeverinë është 102.400 lekë, i cili do të jetë i nevojshëm vetëm në vitin e parë të zbatimit.  Përfitimi për qeverinë është përmirësimi i bashkëpunimit ndëristituciona nëpërmjet ndarjes së kompetencave të të mbikëqyrjes së tregut, përmirësimi i kontrollit dhe mbikëqyrjes, dhe rritja e sigurisë së lëndëve plasëse duke sjellë dhe ndikim mbi zvogëlim të ngjarjeve të padëshiruara.  Përmbushja e kërkesave të sigurisë, dhe konformitetit të produkteve do të sjellë benefite ekonomike pasi prodhuesit dhe eksportuesit e artikujve eksploziv do ta kene më të lehtë aksesin e produkteve të tyre në Bashkimin Europian.  Konsumatorët do të ndikohen me rritjen e sigurisë në punë ndërsa qytetarët do të përmirësojnë jetën dhe shëndetin e tyre pasi do të minimizohen aksidentet.  **Opsioni 2 (jo rregullator):** Ndërgjegjësimi i operatorëve nëpërmjet trajnime, i cli do të mundësonte njohjen e operatorëve ekonomikë me standardet BE dhe standartet e sigurisë.  Në këtë opsion të një ndërgjegjësimi të suksesshëm do të adresonim dy nga problematikat e përmendura në lidhje me kualifikimin rritjen e sigurisë së punonjëseve dhe të produktit, por nuk do të mund të adresojmë të gjitha problematikat e identifikuara në VN. Gjithashtu në një vlerësim afatgjatë, ndërgjegjësimi pa një kërkesë rregullatore mund të mos jetë i suksesshëm pa mekanizmat e duhur ligjorë.  Kosto për biznesin (prodhues, shpërndarës, importues) llogaritet në total 210,210 Lekë, në vitin e parë të zbatimit.  Kosto totale për qeverinë është 83,730 lekë, i cili do të jetë i nevojshëm vetëm në vitin e parë të zbatimit.  Përfitimi për qeverinë është rritja e sigurisë së lëndëve plasëse duke sjeklle dhe ndikim mbi zvogëlim të ngjarjeve të padëshiruara. Përmbushja e kërkesave të sigurisë, dhe konformitetit të produkteve do të sjellë benefite ekonomike pasi prodhuesit dhe eksportuesit e artikujve eksploziv do ta kene më të lehtë aksesin e produkteve të tyre në Bashkimin Europian.  Konsumatorët do të ndikohen me rritjen e sigurisë në punë ndërsa qytetarët do të përmirësojnë jetën dhe shëndetin e tyre pasi do të minimizohen aksidentet.**Opsioni 3**: Hartimi i një ligji të ri.  Në bazë të analizës kosto përfitim të realizuar më poshtë, ka si përfitim ndarjen e fushave të lëndëve plasëse dhe artikujve piroteknike duke sjellë rregulla të qarta për të gjithë operatorët ekonomike gjatë zinxhirit të furnizimit si dhe ndarje të kopetencave të autoriteteve të mbikëqyrjes së tregut / institucioneve ligj zbatuese.  Kosto për biznesin (prodhues, shpërndarës, importues) llogaritet në total 45,640 Lekë, në një periudhë 10-vjecare.  Kosto totale për qeverinë është 102.400 lekë, i cili do të jetë i nevojshëm vetëm në vitin e parë të zbatimit.  Konsumatorët do të ndikohen me rritjen e sigurisë në punë ndërsa qytetarët do të përmirësojnë jetën dhe shëndetin e tyre pasi do të minimizohen aksidentet.  Për raportin e kostos ndërmet ospioneve referojuni: Raporti i vlerësimit të ndikimit - Shtojca 2/b - ***Tabelë: Vlera aktuale neto në total e çdo opsioni (opsioni 1, 2 dhe 3)*** | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përshkruajë ndikimet në mënyrë sasiore (monetare) dhe cilësore (narrative) mbi buxhetin dhe grupet e tjera të prekura. (jo më shumë se 10 rreshta)*  **Opsioni i preferuar është përzgjedhur Opsioni 3.**  Ndikimet e drejtpërdrejta dhe jo të drejtpërdrejta **për qeverinë** janë si më poshtë:   * Rritja e koordinimit dhe bashkëpunimit ndërinstitucional. * Ndarja e përgjegjësive dhe kompetencave midis autoriteteve të mbikëqyrjes së tregut. * Rritja e përgjegjësisë mbi kontrollin dhe mbikëqyrjen e operatorëve ekonomikë dhe operimit të trupave certifikuese në territorin e republikës së Shqipërisë. * Përmbushja e detyrimeve në kuadër të përafrimit të legjislacionit me Acquis.   Ndikime jo të drejtpërdrejta: Rritja e sigurisë së lëndëve plasëse nga përmbushja e kërkesave ligjore do të bëjë të mundur minimizimin e ngjarjeve të padëshiruara (aksidente/ veprimtari të kundërligjshme), për rrjedhojë ulje të shpenzimeve për Qeverinë në rast të këtyre ngjarjeve. Nuk mund të llogarisim koston e mundshme që buron nga aksidentet por mund të parashikojmë që janë të konsiderueshme.  Kosto totale për qeverinë është 102.400 lekë, vetëm në vitin e parë të zbatimit.  **Operatorët Ekonomikë/Biznesi:** Në Shqipëri ka 1 (një) operator ekonomikë që prodhon, 6 (gjashtë) operatorë ekonomik që importojnë, si dhe 7 (shtatë) operatorë ekonomik që shpërndajnë lëndë plasëse për përdorim civil. Ndikimet e drejtpërdrejta për biznesin janë:   * Rritja e sigurisë në punë për punonjësit e këtyre bizneseve dhe të ambienteve ku prodhohen/magazinohen lëndët plasëse. * Rritja e cilësisë së produkteve të prodhuara dhe importuara prej tyre. * Rritja e eksportit të lëndëve plasëse drejt tregut Europian pasi mallrat do të kenë markimCE.   Operatorët ekonomikë do të përballen me rritje të kostove për përmbushjen e kërkesave të reja ligjore si etiketimi dhe familjarizimi.  Përfitimi për bizneset: Nga pikëpamja ekonomike, ligji i ri do të ketë një ndikim pozitiv te operatorët. Procedurat do të ndryshojnë megjithëse thelbi (siç është licencimi për tregtimin e artikujve eksploziv ose importi dhe eksporti i tyre) nuk ndryshon.  Përmbushja e kërkesave të sigurisë, dhe konformitetit të produkteve do të sjellë përfitime ekonomike pasi prodhuesit dhe eksportuesit e artikujve eksploziv do ta kenë më të lehtë aksesin e produkteve të tyre në Bashkimin Evropian.  Kosto për biznesin (prodhues, shpërndarës, importues) llogaritet në total 45,640 Lekë, në një periudhë 10-vjecare.  Për të dyja grupet e prekura (Qeveri dhe Biznes) përmirësimi i sigurisë së artikujve eksploziv në treg ka **impakt jo të drejtpërdrejtë:**   * Në mjedis pasi përmirësimi i standardeve të sigurisë që rezultojnë në më pak aksidente me ndikim në mjedis; * Social (ndikimet shoqërore), pasi përmirësimi i standardeve të sigurisë për konsumatorët sjell më pak aksidente gjatë prodhimit/përdorimit të lëndëve plasëse.   **Konsumatorët** do të kenë përmirësim të sigurisë në punë gjatë përdorimit të lëndëve plasëse nga rritja e standardeve të sigurisë dhe etiketimit, e cila do rezultojë me më pak aksidente.  **Qytetarët,** pasi përmirësimi i sigurisë së artikujve eksploziv në treg ka sjell më pak aksidente gjatë prodhimit/përdorimit të lëndëve plasëseduke impaktuar në jetën dhe shëndetin e tyre. | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare. (jo më shumë se 7 rreshta)*  **Opsioni i preferuar është përzgjedhur Opsioni 3,** pra hartimi dhe miratimi i një ligji për lëndët plasëse është më i preferuari, pasi:   * Kosto më e ulët: Bazuar në analizën e mësipërme kosto përfitim është opsioni i cili do të bëjë të mundur adresimin e plotë të problematikave të identifikuara në VN. * Realizimi i objektivave: Do të bëjë të mundur realizimin e të gjithë objektivave të Qeverisë. * Ndonëse kostot janë të njëjta me opsionin 1, hartimi i ligjit të ri ndryshe nga opsioni 1 do të bëjë të mundur eliminimin e konfuzionin midis lëndëve plasëse dhe artikujve piroteknike dhe do të bëjë më të thjeshtë implementimin e tij duke ju adresuar vetëm operatorëve ekonomikë në fushën e lëndëve plasëse. * Përcaktimi i standardeve të sigurisë, mbikëqyrjes së tregut, trupave notifikuese, masave administrative do të rregullojë tregun në këtë fushë të cilat realizohen nga opsione 3 do të sjellin në përmirësim të konkurueshmërisë dhe rritje të cilësisë së produkteve të vendosura në treg. * Do të bëjë të mundur realizimin e objektivit në lidhje me procesin e përafrimit të legjislacionit të BE-së, dhe adresimin e komenteve të Progres Raportit të Komisionit Evropian.   Kosto për biznesin (prodhues, shpërndarës, importues) llogaritet në total 45,640 Lekë.  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti** **1** | **Viti 2** | **Viti 3** | | 102,400 | 0 | 0 | | |
| **KONSULTIMI**  *Jepni një përmbledhje të çdo konsultimi të kryer (me kë dhe si jeni konsultuar? (jo më shumë se 5 rreshta)*  Ky projektligj është hartuar nga grupi i punës i ngritur me urdhër të Kryeministrit nr. 164 datë 01.11.2018 dhe me përfaqësues nga Ministria e Mbrojtjes, Ministria e Financave dhe Ekonomisë, Ministria e Brendshme, Ministria e Turizmit dhe Mjedisit, Ministria e Infrastrukturës dhe Energjisë.  Konsultime mbi projektligjin janë kryer me ekspertët e SIGMA dhe online, nëpërmjet regjistrit elektronik të njoftimit dhe konsultimit publik dhe në faqen zyrtare të internetit të Ministrisë së Mbrojtjes. Gjithashtu, është zhvilluar një takim më operatorët ekonomik që operojnë në fushën e lëndëve plasesë për prezantimin e draftit paraprak të projektligjit dhe marrjen e sugjerimeve/mendimeve. | |
| **ZBATIMI DHE MONITORIMI**  *Si do të organizohen zbatimi dhe monitorimi?(jo më shumë se 5 rreshta)*  Zbatimin dhe monitorimi do të kryhet nëpërmjet inspektimeve pranë operatorëve ekonomikë nga këto struktura:   1. Struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) gjatë prodhimit të lëndëve plasëse; 2. Struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) dhe Doganave gjatë importit dhe eksportit të lëndëve plasëse; 3. Struktura përgjegjëse në ministrinë për çështjet minerare, gjatë magazinimit tregtimit dhe përdorimit të lëndëve plasëse; 4. Organet e tjera mbikëqyrëse dhe inspektuese, secila në përputhje me kompetencat e veta.   Indikatori final i suksesit të politikës është:  a) përmirësimi i sigurisë së lëndët plasëse për përdorim civil në treg duke siguruar që detyrimet e operatorëve ekonomikë janë më të qarta brenda viti të parë të zbatimit të ligjit të ri dhe markimin CE dhe etiketimin e produkteve.  (b) Regjistrimin e trupave të notifikuara pranë Ministrisë përgjegjëse, brenda vitit të parë zbatim.  Në terma më afatshkurtër, politika do të monitorohet në mënyrë të vazhdueshme (analiza 6-mujore dhe 12- mujore) nëpërmjet gjetjeve dhe shkeljeve të konstatuara nga grupet inspektuese. | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# Historik

*Jepni kontekstin e politikës.*

Aktualisht fusha e lëndëve plasëse për përdorim civil mbulohet nga Ligji nr.9126, datë 29.7.2003 “Për përdorimin civil të lëndëve plasëse në Republikën e Shqipërisë” (ndryshuar me ligjin nr. 10137, datë 11.5.2009, ligjin nr. 10388, datë 3.3.2011 dhe ligjin nr. 73/2014).

Ky ligj është miratuar në vitin 2003 dhe për qëllim ka patur të mbulojë procedurave, rregullave dhe i përgjegjësive të administratës shtetërore për prodhimin, magazinimin, përdorimin, kontrollin, asgjësimin, transferimin dhe mënyrën e tregtimit vetëm për lëndët plasëse.

Vendimi i Këshillit të Ministrave nr. 469, datë 26.09.2011 “Për procedurën për dhënien e licencave të importit, eksportit dhe prodhimit të lëndëveplasëse për përdorim civil” përcakton rregullat për aplikimin dhe dhënien nga Autoriteti i Kontrollit Shtetëror të Eksporteve në Ministrinë e Mbrojtjes e licencës së importit, eksportit dhe të prodhimit të lëndëve plasëse për përdorim civil nga personajuridikë, privatë ose publikë, vendas apo të huaj.

Gjithashtu, Vendimi i Këshillit të Ministrave nr.525, datë 30.07.2004 “Për procedurën e aplikimit për regjistrimin e lëndëve plasëse në regjistrin shtetëror të lëndëve plasëse për përdorim civil” përcakton detyrimet e çdo subjekti, që prodhon, eksporton dhe importon lëndë plasëse për regjistrimin e këtyre lendëve në regjistrin shtetëror të lëndëve plasëse, i cili ndodhet pranë Autoritetit të Kontrollit Shtetëror të Eksporteve në Ministrinë e Mbrojtjes.

# Problemi në shqyrtim

1. *Përshkruani natyrën e problemit.*
2. *Identifikoni shkaqet e problemit.*
3. *Përshkruani shtrirjen e problemit.*
4. *Identifikoni grupet e prekura nga ky problem - qeveria / biznesi / shoqëria civile / qytetarët.*
5. *Vlerësoni nëse problemi mund të trajtohet ose jo përmes një ndryshimi të politikave.*

Nevoja për ndërhyrje të qeverisë lind nga fakti se në kuadrin ligjor ekzistues mungon rregullimi në tërësi i aktorëve të përfshirë të tregun e lëndëve plasëse për përdorim civil. Situata aktuale në Shqipëri me kuadrin ligjor ekzistues ka evdientuar disa problematika dhe mangësi.

1. Konfuzion në mbikqyrjen e tregut, nga autoritetet shtetërore dhe implementimit të lgjislacionit nga operatorët eknomik, pasi lëndët plasëse për përdorim civil si dhe artikuj piroteknike përfshihen në të njëjtin ligj dhe nuk ka ndarje të përgjegjësive dhe procedurave sipas këtyre fushave të cilat janë të ndryshme.
2. Nuk janë përcaktuar përgjegjësitë e të gjithë operatorëve ekonomikë në fushën e lëndëve plasëse (prodhues/importues/distributor).

Në ligjin aktual mungojnë konceptet e operatorëve ekonomikë duke i përcaktuar në terminologji të përgjithshme si subjekte tregtare. Ky përcaktim nuk saktëson dot përgjegjësitë e këtyre operatorëve kundrejt aktivitetit ekonomik të cilin po ushtrojnë, pasi prodhuesit/importuesit/shpërndarësit kanë detyrime të ndryshme kundrejt konsumatorëve, hedhjes në treg të produktit dhe qasjes me autoritetet e mbikqyrjes së tregut (institucionet shtetërore).

1. Standarte të pakta dhe të pamjaftueshme të sigurisë dhe të cilësisë së lëndeve plasëse që hidhen në treg.

Siguria e lëndëve plasëse gjatë prodhimit/magazinimit dhe transportit është një nga elementet kryesore që kontrollohet nga autoritetet shtetërore dhe nga operatorët ekonomikë.

Në kuadrin ligjor eksistues procedurat e sigurisë janë të pakta dhe të pamjaftueshme. Më saktësishtë munogojnë:

* Procedurat e sigurisë në lidhje me punonjësit që angazhohen në transport/magazinim të lëndëve plasëse gjithashtu mungojnë procedurat në rastet kur lëndët plasëse të hedhura në treg nuk përmbushnin elementet e sigurisë si dhe procedurat e tërheqjes së tyre nga tregu.
* Procedurat në rastet kur lëndët plasëse gjatë përdorimit/ transferimit të tyre do të cënonin sigurinë publike dhe mund të përdoren për aktivitete të kundraligjshme.
* Mungojnë procedurat e rikthimit/tërheqjes nga tregu kur lëndët plasëse janë josigurta ose kur kanë mospërpuethshmëri formale (në etiketim ose vendosje markimi CE).

Përmirësimi i cilësisë dhe sigurisë do të ketë rrjedhojë pozitive në ulje të rasteve të mundshme për aksidente të shkallëve të ndryshme madje nuk mund të përjashtojmë edhe të emergjencave të mëdha.

* 1. Mangësi në etiketimin e lëndëve plasëse .

Lëndët plasëse etiketohen nga prodhuesit e tyre sipas kërkesave ligjore të vendit të prodhimit. Në rastin e produkteve të importuara ose të prodhuara në Republikën e Shqipërisë mungon etiketimi në shqip mbi shkallën e rrezikshmërisë së produktit, dhe elementët e tjerë shpjegues (si adresa/mënyra e përdorimit/ të dhëna mbi importesin). Mungesa e etiketimit mund të krijojë problematika gjatë përdorimit të lëndës plasëse si dhe në rastet kur kërkohet që produkti të tërhiqet nga tregu kur nuk plotëson kërkesat thelbësore të sigurisë ose kur kanë mospërpuethshmëri formale.

Përcaktimi i elementëve të etiketimit do të ndihmojë edhe prodhuesit të cilët eksportojnë lëndë plasëse kryesisht në vendet e BE-së duke i standartizuar dhe rritur konkurueshmërinë në tregun e huaj.

1. Mungesa e një përcaktimi dhe përkufizimi të lëndëve plasëse.

Lëndët plasëse përkufizohen sipas shkallës sipas rekomandimeve të Kombeve të Bashkuara për transportin e mallrave të rrezikshme dhe që kategorizohen në klasën 1 të këtyre rekomandimeve.

Por me këtë përkufizim disa lëndë plasëse ndërthuren me artikujt piroteknikë dhe me municionet për përdorim nga Forcat e Armatosura.

1. Organet kontrolluese shtetërore nuk kanë një informacion të plotë dhe të saktë mbi aktivitetin e trupave notifikuese ne Republikën e Shqipërisë.

Në ligjin aktual janë pëcaktuar procedurat e vlerësimit të konformiteti për subjektet të cilat prodhojnë dhe importojnë lëndë plasëse për përdorim civil, por nuk janë të përcaktuara detyrimet e trupave notifikuese dhe përgjegjësia e tyre ndaj organeve shtetërore. Nuk ka patur përcaktime sesi duhet të operojnë trupat notifikuese dhe si duhet të bëjne vlersimin e konformitetit/testimin lëshimin e certifikatave ose anullimin/revokimin dhe detyrimet për të njoftuar organet shtetërore në rastet e inspektimeve/testimeve të kryera në territorin e Republikës së Shqipërisë.

1. Mungon përcaktimi i autoriteteve të mbikqyrjes së tregut.

Në kuadrin ligjor eksistues janë bërë disa ndarje kopetencash për autoritetet shtetërore të cilat licensojnë aktivitetet me lendë plasëse sic janë Ministria e Mbrojtjes / ministria që mbulon sigurinë publike / ministria që mbulon cështjet minerare.

Duke qenë se kjo ndarje është bërë në kontekstin e autorizimit dhe licensimit të aktiviteteve të lejuar me lëndë plasëse (prodhim/import/eksport/përdorim), ka sjellë paqartësi në lidhje me ushtrimin e kopetencave për mbikqyrjen e tregut, kontrollin e lëndëve plasëse të cilat hidhen në treg.

1. Mungojnë masat parandaluese dhe shtrënguese që detyrojnë operatorët të përmbushin detyrimet e përcaktuara në ligj.

Kuadri ligjor egzistues ka mangësi dhe nuk janë përcaktuar masat administrative si dhe sanksionet në rastet e shkeljes së detyrimeve ligjore për operatorët eknomikë. Kjo sjell një deformim në zbatimin e ligjit, në parandalimin e ngjarjeve të padëshiruara, edukimin e operatorëve në zbatimin e tij gjithashtu autoritet shtetërore kanë probleme në ushtrimin e plotë të kopetencave inspektuese/kontrolluese dhe parandaluese.

Grupet e Prekura: Për problematikat e evidentuar mësipër si grupe të prekura janë identifikuar:

Qeveria/Institucionet Shtetërore: për të gjashtë problematikat e sipërmendura do të nevojitet përfshirja e autoriteteve të mbikqyrjes së tregut. Mbikëqyrja e tregut bëhet nga:

1. struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) gjatë prodhimit të lëndëve plasëse;
2. struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) dhe doganat gjatë importit të lëndëve plasëse;
3. struktura përgjegjëse në ministrinë për cështjet minerare, gjatë magazinimit tregtimit dhe përdorimit të lëndëve plasëse;
4. organet tjera mbikëqyrëse dhe inspektuese, secila në përputhje me kompetencat e veta.

Këto institucione nuk preken në mënyrë direkte nga ndryshimet e kërkuara pasi janë struktura ekzistuese të cilat kanë eksperiencë dhe stafin e nevojshëm për ushtirmin e të gjitha kopetencave edukuese/parandaluese dhe inspektuese.

Me ndryshimet që propozohen, këto strukutra do të kenë një përaktim më të qartë të detyrave të tyre dhe kompetenca më të mëdha në implementimin e detyrimeve ligjore.

Biznesi/operatorët ekonomikë: Në shqipëri ka 1 (një) operator ekonomik që prodhon “Lëndët plasëse për përdorim civil”me qëllim eksportin jashtë Shqipërisë por edhe shitjen e tij në tregun shqiptar, si dhe 6 operatorë që importojnë “Lëndë plasëse për përdorim civil”, si dhe 7 operatorë ekonomik që shpërndajnë lëndë plasëse për përdorim civil. Operatorët ekonomikë shpërndarës (7 operatorë) në rastin e Shqipërisë janë të njëjtë (ose mbledhja e tyre) me prodhuesit (1 operator) dhe importuesit (6 operatorë).

Problematikat e mësipërme në përgjithësi prekin të treja kategoritë e operatorëve ekonomikë. Përjashtim bën problematika e tretë e cila është kryesisht detyrim i prodhuesit në përcaktimin dhe kategorizimin e lëndëve plasëse për përdorim civili sit ë tilla. Si dhe problematika e katërt e cila është detyrim i prodhuesit dhe në rastë të vecanta e importuesit të lëndëve plasëse për përdorim civil.

Konsumatorët: Konsumatorët janë operatorët/bizneset private të cilët përdorin në Republikën e Shqipërisë lëndët plasëse për vepra publike (ndërtim rrugësh dhe hidrocentralesh, etj) por edhe ato biznese qe operojnë në fushën minerare, kërkim nafte, etj.

Konsumatorët preken nga problematikat 2 dhe 3 në mënyrë të drejtëpërdrejtë pasi mungesa e etiketimit dhe standartet e pakta dhe të pamjaftueshme të sigurisë së produktit përbërjnë risk gjatë përdorimit të lëndës plasëse.

Qytetarët: Problematika e sipërpërmendura mund ti prekin qytetarët duke qenë se siguria e produktit dhe mangësitë e standarteve të cilësisë mund të shkaktojnë aksidente në njërëz dhe në mjedis.

# Arsyeja e ndërhyrjes

1. *Shpjegoni pse qeveria e sheh të nevojshme të ndërhyjë.*
2. *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
3. *Shpjegoni se si i mbështet kjo ndërhyrje objektivat e nivelit të lartë të qeverisë.*
4. *Rendisni punën ekzistuese që është realizuar tashmë.*

Nevoja për ndërhyrje së qeverisë lind nga fakti se në kuadrin ligjor ekzistues mungon rregullimi në tërësi i aktorëve të përfshirë të tregun e lëndëve plasëse për përdorim civil. Për më tepër, mjedisi rregullator është bërë në mënyrë progresive dhe komplekse, pasi akte të shumta rregullatore shpesh zbatohen njëkohësisht për të njëjtin produkt. Për operatorët ekonomikë dhe autoritetet, mospërputhjet midis këtyre akteve rrisin vështirësitë e interpretimit dhe zbatimit të legjislacionit në fjalë.

Ndërhyrja e qeverisë është e nevojshme pasi do ti jepte zgjidhje problematikave që janë evidentuar deri në këtë moment gjatë zbatimit të legjislacionit ekzistues të cilat janë përmendur më sipër.

Kontrolli më i mirë i lëndëve plasëse për përdorim civil ka potencialin të përmirësojë rregullat e konkurueshmërisë dhe do të krijojë një treg të barabartë për operatorët ekonomik.

Gjithashtu, është e nevojshme ndërhyrja për të përmirësuar sigurinë e produkteve duke sjellë përfitime të drejtpërdrejta tek operatorët ekonomikë, ulje të mundshme të aksidenteve në punë të shkaktuara nga keqfunksionime të produktit që mund të burojnë nga mungesa e cilësisë apo të mënyrës së magazinimit apo trajtimit të produktit.

Për të adresuar problemet e përmendura në seksionin e mësipërm, nevojitet që qeveria të ndërhyjë në drejtimet e mëposhtme:

**Saktësimi i përkufizimeve:** Synimi është përfshirja në kuadër rregullator çdo artikulli që konsiderohet lëndë plasëse duke përjashtuar ato lëndë plasëse të cilat nuk përfshihen në përdorim civil. Gjithashtu përkufizimet do mirpërcaktojnë disa koncepte/terminologji dhe do të bëjnë ndarjen e roleve të operatorëve ekonomikë gjatë zinxhirit të furnizimit.

**Detyrimi i operatorëve për të informuar ose rikthyer produktin** në rast se vlerësojnë se artikulli i hedhur në treg nuk është në përputhje me kërkesat thelbësore të sigurisë dhe mund të krijojë situata të padëshiruara për përdoruesin e fundit apo mjedisin.

**Vendosjen e standarteve për operatorët ekonomik** në lidhje me marrjen e të gjitha masave të sigurisë, trajnimin e personelit që përdor ose vihet në kontakt me këto materiale, si dhe detyrimin për mbajtjen e planeve të veprimit në rast aksidenti apo emergjence tjetër (shpërthim, zjarr, vjedhje etj).

**Ofrimi i një regjimi më të strukturuar të mbikëqyrjes së tregut** ku operatorët ekonomikë duhet të jenë përgjegjës për përputhshmërinë / identifikimin dhe gjurmimin e artikullit që nga vendi i prodhimit dhe vendosja e saj në treg deri te përdoruesi i fundit dhe përdorimi i saj, me qëllim që të shmanget keqpërdorimi dhe vjedhja dhe të ndihmohen autoritetet e zbatimit të ligjit në gjetjen e origjinës së artikullit të humbur ose të vjedhur / shprehjen e kushteve thelbësore të sigurisë me qëllimin për të mbrojtur shëndetin dhe sigurinë e personave, pasurinë dhe mjedisin / sigurimin e procedurave të e vlerësimit të përputhshmërisë.

**Vendosja e procedurave të vlerësimit të përputhshmërisë dhe roli i organeve të notifikuara** në procesin e testimit, çertifikimit të lëndëve plasëse për përdorim civil, lëshimin/refuzimin ose anulimin e çertifikatave të përputhshmërisë si dhe ndërveprimi i trupave të notifikuara me organet e mbikëqyrjes së tregut në Republikën e Shqipërisë.

**Vendosja e masave kontrolluese** nëpërmjet përcaktimit të sanksioneve dhe procedurave të inspektimit nga autoritetet e mbikëqyrjes së tregut, dhe ka për synim implementimin e plotë të ligjit, mbajtjen e standarteve të njëjta, parandalimin e aksidenteve dhe krijimin e kushteve të barabarta për operimin në treg të të gjithë subjekteve.

Ndërhyrja e qeverisë është e nevojshme për të mbështetur edhe objektivat e përcaktuara në dokumentet strategjike siç janë:

1. Në përmbushje të detyrimeve që Republikës së Shqipërisë ka në kuadër të procesit të anëtarësimit në BE dhe të Marrëveshjes së Stabilizim Asociimit për të përafruar me detyrim në legjislacionit Shqiptar legjislacionin e BE-së, neni 70 i MSA-së.[[1]](#footnote-1);
2. Për realizim të rekomandive të dhëna nga Komisioni Evropian në (Progres Raporti për Shqipërinë për vitin 2016 /2017/2018) në të cilat kërkohet nga qeveria përafrimi i legjislacionit në fushën e eksplozivëve për përdorim civil.[[2]](#footnote-2);
3. Për plotësim të detyrimeve të vendosura në Strategjinë e Armëve të Vogla dhe të Lehta:

Objektivit nr. 3 të Strategjisë “Brenda vitit 2024 të ulet në mënyrë të konsiderueshme qarkullimi i paligjshëm i armëve të zjarrit, municioneve dhe eksplozivëve (AME) drejt, brenda dhe përtej vendit tone” dhe Objektivit nr. 7 të Strategjisë “Të ulet në mënyrë të konsiderueshme rreziku i përhapjes dhe devijimit të armëve të zjarrit, municioneve dhe eksplozivëve”;

Puna ekzistuese që është realizuar tashmë: Disa prej problematikave të mësipërme janë munduar të rregullohen me ndërhyrje në kuadrin ligjor ekzistues.

Konkretisht me ndryshimet që janë bërë në aktet zbatuese të ligjit ekzistues për përcaktimin e procedurave të prodhimit – importit – eksportit të lëndëve plasëse janë përcaktuar disa procedura konfromiteti të cilët duhet të kryejnë prodhuesit dhe importuesit para vendosjes së lëndëve plasëse në treg.

Gjithashtu janë përcaktuar disa masa administrative për shkeljet në fushën e trajtimit të lëndëve plasëse.

Procedurat e përcaktuara në këto akte zbatuese nuk janë të plota dhe është vërtetuar nevoja e ndërhyrjes në ligj, gjithashtu masat administrative të vendosura në aktet zbatuese, pavarësisht se zbatohen, kanë problematikë faktin që ato nuk janë të përcaktuara në ligj dhe për këtë arsye në rastet e ankimit të tyre nga operatorët ekonomike mund të shfuqizohen.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat e vendosur të korrespondojnë me ato të dhëna në përmbledhjen ekzekutive, por më të detajuara.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Objektivat e propozimit janë:

1. Ndarja e fushave të lëndëve plasëse për përdorim civil nga artikujt piroteknike dhe ofrimi i një regjimi më të strukturuar të zinxhirit të furnizimit duke siguruar një shpërndarje të qartë dhe proporcionale të detyrimeve që korrespondojnë me rolin e secilit operator ekonomik sipas rolit të tyre si prodhues, importues ose shpërndarës, për një periudhë afatshkurtër.
2. Rritja e sigurisë së punonjëseve të cilët prodhojnë/tregtojnë/magazinojnë dhe përdorin lëndë plasëse për përdorim civil nëpërmjet detyrimit të operatorëve ekonomikë për të informuar, hartuar procedura dhe rregulla për sigurimin teknik dhe kualifikimit të punonjëseve, në një periudhë afatmesme.
3. Rritja e standardeve të sigurisë së lëndëve plasëse nëpërmjet markimit CE, etiketimin në gjuhën shqipe dhe përcaktimit të detyrimit të ri-kthimit të lëndëve plasëse në rast mos përmbushje të këtyre standardeve, në një periudhë afatmesme.
4. Rritja e mbikëqyrjes nga institucionet shtetërorë ndaj veprimtarisë së këtyre trupave të Notifikuar nëpërmjet përcaktimit dhe mënyrës së operimit të Trupave Certifikuese (Notifikuese) të BE-së në Republikën e Shqipërisë, në një periudhë afatmesme.
5. Ndarja e përgjegjësive të institucioneve shtetërore në proceset e licencimit si dhe në proceset e mbikëqyrjes së tregut për sa i përket, përputhshmërisë së lëndëve plasëse/ kushteve të sigurisë gjatë prodhimit, magazinimit, tregtimit, transportit dhe përdorimit, nëpërmjet përcaktimit të autoriteteve kompetente dhe fushave të përgjegjësisë brenda një periudhe afatshkurtër.
6. Ndërgjegjësimi i operatorëve ekonomikë dhe parandalimit e ngjarjeve të padëshiruara nëpërmjet përcaktimit të masave administrative dhe sanksionimin e kundravjatësëve në një periudhë afatmesme.
7. Përputhja e legjislacionit shqiptar me legjislacionin e BE-së duke transpozuar direktivën e fushës në një periudhë afatshkurtër.
8. Përmbushja e detyrimeve të vendosura në Strategjinë e Armëve të Vogla dhe të Lehta:

i. Objektivit nr. 3 të Strategjisë “Brenda vitit 2024 të ulet në mënyrë të konsiderueshme qarkullimi i paligjshëm i armëve të zjarrit, municioneve dhe eksplozivëve (AME) drejt, brenda dhe përtej vendit tone”;

ii. Objektivit nr. 7 të Strategjisë “Të ulet në mënyrë të konsiderueshme rreziku i përhapjes dhe devijimit të armëve të zjarrit, municioneve dhe eksplozivëve”;

# Përshkrimi i opsioneve të shqyrtuara

1. *Përshkruani opsionin e status quo-së.*
2. *Identifikoni dhe përshkruani të gjitha opsionet e politikave që keni marrë parasysh.*
3. *Shpjegoni se si janë identifikuar opsionet e politikës.*

Për arritjen e objektivave të politikës janë shqyrtuar opsionet e mëposhtme:

**- Opsioni 0 (status quo): N**uk do të ndërhyjmë me ndryshim apo politikë të re, e cila implikon zbatimin e legjislacionit aktual. Zinxhiri i furnizimit të lëndëve plasëse nga prodhuesi tek përdoruesi i fundit të vijojë të ketë të njëjtat problematika në lidhje me procedurat e sigurisë dhe të përputhshmërisë.

Autoritet e mbikëqyrjes së tregut nuk do të munden të adresojnë problematikat e identifikuara si ndarje kompetencash, përcaktim sanksionesh etj.

Kostot dhe përfitimet për aktorët e përfshirë do të jenë të pandryshueshme për arsye se problemet e identifikuara nuk do të adresohen dhe nuk do të gjejnë zgjidhje.

-  **Opsioni 1 (rregullator):** Ndryshimi i ligjit ekzistues dhe hartimi i akteve nënligjore për zbatimin e këtyre ndryshimeve.

Ligjit ekzistues i janë bërë tre ndryshime që nga miratimi i tij si dhe janë hartuar disa akte nënligjore për implementim.

Të gjitha ndryshimet e kryera deri tani së bashku me aktet nënligjore i mbartin problematikat e identifikuara ne analizën e VN-së.

Ligji ekzistues mbulon dy aktivitete të fusha të ndryshme që janë, lëndët plasëse dhe artikujt piroteknikë për përdorim civil. Këto aktivitete pavarësisht ngjashmërisë në disa çështje kanë gjithashtu edhe dallime thelbësore në mënyrën e administrimit/çështjeve të sigurisë përdorimit të tyre nga konsumatorët final. Lëndët plasëse janë artikujt për përdorim të specializuar dhe jo të hapura për konsum nga qytetarët, ndërkohë artikujt piroteknike janë për qëllime zbavitëse ose përdorim industrial. Gjithashtu procedurat e vlerësimit të konformitetit/ procedurat e sigurisë/ autoritetet e mbikëqyrjes së tregut, shkalla e rrezikshmërisë së përdorimit të tyre janë të ndryshme.

Nëse do të vlerësonim këtë opsion mund të adresojmë disa problematika të identifikuara në VN, por nga ana tjetër mund të shtojmë problematika të tjera duke e bërë ligjin më të vështirë për zbatim pasi do të jetë një akt me shumë dispozita, do të sjellë konfuzion nëpërmjet operatorëve ekonomikë dhe autoriteteve të mbikëqyrjes së tregut.

Gjithashtu përqasja e autoriteteve të mbikëqyrjes së tregut dhe atyre licencuese ndaj këtyre aktiviteteve ekonomikë duhet të jetë e ndryshme pasi shkalla e rrezikshmërisë dhe e risqet potenciale janë të ndryshme. Duke qenë se këto aktivitete janë në të njëjtin ligj shpesh herë sjellja e institucioneve shtetërore ka qenë jo proporcionale kundrejt rregullave të sigurisë për subjektet që janë të përfshira në fushën e artikujve piroteknike.

Nga ana tjetër masa e ndryshimeve që do të pësojë ligji ekzistues do të jetë e asaj mase sa eventualisht do të kërkonte hartimin e një ligji të ri.

Me ndryshimin e ligjit ekzistues kostot dhe përfitimet janë të ngjashme me opsionin (3) i cili është opsioni i preferuar, por parashikojmë konfuzion dhe vështirësi në implementim si nga Autoritetet e mbikëqyrjes së tregut ashtu edhe nga operatorët ekonomikë.

Kosto për biznesin (prodhues, shpërndarës, importues) llogaritet në total 45,640 Lekë, në një periudhë 10-vjecare.

Kosto totale për qeverinë është 102.400 lekë, i cili do të jetë i nevojshëm në vitin e parë të zbatimit.

Përfitimi për qeverinë është përmirësimi i bashkëpunimit ndëristituciona nëpërmjet ndarjes së kompetencave të të mbikëqyrjes së tregut, përmirësimi i kontrollit dhe mbikëqyrjes, dhe rritja e sigurisë së lëndëve plasëse duke sjellë dhe ndikim mbi zvogëlim të ngjarjeve të padëshiruara.

Përmbushja e kërkesave të sigurisë, dhe konformitetit të produkteve do të sjellë benefite ekonomike pasi prodhuesit dhe eksportuesit e artikujve eksploziv do ta kene më të lehtë aksesin e produkteve të tyre në Bashkimin Europian.

Konsumatorët do të ndikohen me rritjen e sigurisë në punë ndërsa qytetarët do të përmirësojnë jetën dhe shëndetin e tyre pasi do të minimizohen aksidentet.

-  **Opsioni 2 (jo rregullator):** Ndërgjegjësimi i operatorëve nëpërmjet trajnimeve, i cili do të mundësonte njohjen e operatorëve ekonomik me standardet e BE-së, standartet e sigurisë.

Për këtë opsion mund të hartohen programe trajnimi në lidhje me kualifikimin e punonjësve të cilët operojnë në prodhimin/tregtimin/magazinimi/ përdorimin e lëndëve plasëse. Sensibilizimi i operatorëve ekonomikë për përmbushjen e standarteve të sigurisë/ etiketimit / markimit CE.

Në rast të një ndërgjegjësimi të suksesshëm do të adresonim dy nga problematikat e përmendura në lidhje me kualifikimin rritjen e sigurisë së punonjëseve dhe të produktit, por nuk do të mund të adresojmë të gjitha problematikat e identifikuara në VN. Gjithashtu në një vlerësim afatgjatë, ndërgjegjësimi pa një kërkesë rregullatore mund të mos jetë i suksesshëm pa mekanizmat e duhur ligjorë.

Kosto për biznesin (prodhues, shpërndarës, importues) llogaritet në total 210,210 Lekë, në vitin e parë të zbatimit.

Kosto totale për qeverinë është 83,730 lekë, i cili do të jetë i nevojshëm vetëm në vitin e parë të zbatimit.

- **Opsioni 3 (rregullator)**: Hartimi i një ligji të ri.

Ky është opsioni i rekomanduar pasi do të mundësonte adresimin e të gjitha problematikave të identifikuara në VN.

Në bazë të analizës kosto përfitim të realizuar më poshtë, do të ketë koston e poshtëpërmendur dhe ka si përfitim ndarjen e fushave të lëndëve plasëse dhe artikujve piroteknike duke sjellë rregulla të qarta për të gjithë operatorët ekonomike gjatë zinxhirit të furnizmit si dhe ndarje të kompetencave të autoriteteve të mbikëqyrjes së tregut / institucioneve ligj zbatuese.

Kosto për biznesin (prodhues, shpërndarës, importues) llogaritet në total 45,640 Lekë, në një periudhë 10-vjecare.

Kosto totale për qeverinë është 102.400 lekë, i cili do të jetë i nevojshëm vetëm në vitin e parë të zbatimit.

Për raportin e kostos ndërmet ospioneve referojuni: Raporti i vlerësimit të ndikimit - Shtojca 2/b - ***Tabelë: Vlera aktuale neto në total e çdo opsioni (opsioni 1, 2 dhe 3).***

# Vlerësimi i opsioneve/analizimi i ndikimeve

1. *Identifikoni grupet e prekura.*
2. *Identifikoni llojet e ndikimeve për secilin grup të prekur, bëni dallimin midis ndikimeve të drejtpërdrejta dhe jo të drejtpërdrejta.*
3. *Për ndikimet e drejtpërdrejta:*
   1. *Përshkruani nga ana cilësore ndikimet e drejtpërdrejta mbi grupet e prekura.*
   2. *Analizoni nga ana sasiore ndikimet më të rëndësishme të drejtpërdrejta.*
   3. *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (përdor tabelën në Aneksin 2/a të këtij dokumenti).*
   4. *Analizoni ndikimin mbi ndërmarrjet e vogla dhe të mesme (nëse ka).*
4. *Për ndikimet jo të drejtpërdrejta:*
   1. *Përshkruani nga ana cilësore ndikimet jo të drejtpërdrejta mbi grupet e prekura.*
   2. *Analizoni ndikimin mbi konkurrencën.*
5. *Diskutoni kufizimin e analizës:*
   1. *Jepni supozimet në të cilat janë bazuar parashikimet dhe risqet, të cilave ato u nënshtrohen.*
   2. *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
6. *Përmblidhni vlerësimin e opsioneve:*
   1. *Paraqisni një pasqyrë përmbledhëse të të gjitha ndikimeve të opsioneve të analizuara.*
   2. *Shpjegoni se si ndikimet e të gjitha opsioneve të analizuara krahasohen me njëra-tjetrën.*
   3. *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (përdor tabelën në Aneksin 2/b të këtij dokumenti).*

1. **Grupet e prekura nga ky ndryshim ligjor janë:**

**Qeveria:** Mbikëqyrja e tregut për zbatimin e këtij ligji behët nga:

1. struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) gjatë prodhimit të lëndëve plasëse;
2. struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) dhe doganat gjatë importit të lëndëve plasëse;
3. struktura përgjegjëse në ministrinë për çështjet minerare, gjatë magazinimit tregtimit dhe përdorimit të lëndëve plasëse;
4. organet tjera mbikëqyrëse dhe inspektuese, secila në përputhje me kompetencat e veta.

Ndikimet e drejtpërdrejta dhe jo të drejtpërdrejta për qeverinë janë si më poshtë:

**Ndikime të drejtpërdrejta:**

* Përmirësimi i koordinimit dhe bashkëpunimit ndërinstitucional./ Ndarja e përgjegjësive dhe kompetencave midis autoriteteve të mbikëqyrjes së tregut.
* Përmirësimi i kontrollit dhe mbikëqyrjen e operatorëve ekonomikë dhe operimit të trupave certifikuese në territorin e republikës së Shqipërisë.
* Përmbushja e detyrimeve në kuadër të përafrimit të legjislacionit me Acquis.
* Rritja e sigurisë së lëndëve plasëse nga përmbushja e kërkesave ligjore do të bëjë të mundur minimizimin e ngjarjeve të padëshiruara (aksidente/ veprimtari të kundërligjshme),

**Ndikime jo të drejtpërdrejta:**

* Ulje të shpenzimeve për Qeverinë në rast trajtimi të ngjarjeve aksidentale me impakt në mjedis dhe njerëz. Nuk mund të llogarisim koston e mundshme që buron nga aksidentet (për shkak të mungesës së të dhënave) por mund të parashikojmë që janë të konsiderueshme.

**Operatorët Ekonomikë:** Ndikimet e drejtpërdrejta për biznesin janë:

* Përmirësimi i sigurisë në punë për punonjësit e këtyre bizneseve dhe të ambienteve ku prodhohen/magazinohen lëndët plasëse.
* Përmirësimi i cilësisë së produkteve të prodhuara dhe importuara prej tyre.
* Rritja e eksportit të lëndëve plasëse drejt tregut Europian pasi mallrat do të kenë markim CE.

Operatorët ekonomikë do të përballen me rritje të kostove për përmbushjen e kërkesave të reja ligjore si etiketimi dhe familjarizimi.

Përfitimi për bizneset: Nga pikëpamja ekonomike, ligji i ri do të ketë një ndikim pozitiv te operatorët. Procedurat do të ndryshojnë megjithëse thelbi (siç është licencimi për tregtimin e artikujve eksploziv ose importi dhe eksporti i tyre) nuk ndryshon.

Përmbushja e kërkesave të sigurisë, dhe konformitetit të produkteve do të sjellë përfitime ekonomike pasi prodhuesit dhe eksportuesit e artikujve eksploziv do ta kenë më të lehtë aksesin e produkteve të tyre në Bashkimin Europian.

Për të dyja grupet e prekura (Qeveri dhe operatorë ekonomikë) përmirësimi i sigurisë së artikujve eksploziv në treg ka **impakt jo të drejtpërdrejtë:**

* Në mjedis pasi përmirësimi i standardeve të sigurisë që rezultojnë në më pak aksidente me ndikim në mjedis;
* Social (ndikimet shoqërore), pasi përmirësimi i standardeve të sigurisë për konsumatorët sjell më pak aksidente gjatë prodhimit/përdorimit të lëndëve plasëse.

Konsumatorët do të kenë impakt të drejtpërdrejte pasi përmirësimi i sigurisë në punë gjatë përdorimit të lëndëve plasëse nga rritja e standardeve të sigurisë dhe etiketimit të tyre mbi mënyrën e përdorimit do rezultojë me më pak aksidente.

Qytetarët, pasi përmirësimi i sigurisë së artikujve eksploziv në treg ka sjell më pak aksidente gjatë prodhimit/përdorimit të lëndëve plasëse **duke impaktuar në jetën dhe shëndetin e tyre.** Gjithashtu, minimizimi i aksidenteve do të ulë dhe ndikimet negative mjedisore që zakonisht shoqërojnë këto ngjarje aksidentale.

1. **Metodologjia e përdorur për opsionin 1 dhe opsionin 3.**

**Për analizën e kostove** do të përdorim 3 njësi matëse të cilat janë:

a) Kosto e kohës,

b) Kosto e njohjes më legjislacionin e ri / përshtatshmëria dhe

c) Madhësia e sektorit të eksplozivëve.

1. **Kosto e kohës**

Analiza që përdorim për të evidentuar koston e qeverisë përfshin koston për kohën e punëtorëve, e cila supozon se kostoja për organizatën për çfarëdo aktiviteti që bën për shkak të transpozimit të Direktivës do të jetë prodhim i humbur i asaj kohe për çështje të tjera.

Supozojmë se koha e punës është 40 orë në javë, e cila ndahet në 8 orë punë në ditë. Në funksion të llogarisë kemi përdorur fashën e orëve mujore të punës 160 orë pune.

Analiza e mëposhtme do llogarisë/kostoje kohën e punëtorëve bazuar në modelin e Kostos së Plotë Ekonomike (FEC), sipas të cilës supozohet se për një organizatë kosto për çdo aktivitet të kryer për shkak të transpozimit të Direktivës do të jetë prodhimi i humbur gjatë kësaj kohe.

Për shpenzimet e prodhuesve, marrim pagën mesatare për funksionin Punëtorë (Profesione elementare) e cila ëshë mujore 36,500 lekë nga ku një orë e pune kostohet 207 Lek/ora [[3]](#footnote-3)

Për shpenzimet e shpërndarësve dhe importuesve, marrim pagën mesatare për funksionin Punonjës të shitjeve dhe të shërbimeve mujore 39,500 lekë nga ku kosto /ore pune 225 lek/ora [[4]](#footnote-4). Sidoqoftë, këto shuma bazohet në konsultimet e mbajtura me operatorët.

Lidhur me koston e plotë ekonomike të një punonjësi shtetëror marrim pagën mesatare për funksionin Specialistë me arsim të lartë (profesionistë) mujore 71,000leke nga ku kosto/orës është 400 Lek./ora [[5]](#footnote-5)

1. **Kosto e njohjes më legjislacionin e ri / përshtatshmëria**

Supozojmë një periudhë përshtatshmërie prej 10 vjetësh, me një normë zbritje referuar llogaritjeve ne tabele (shtojca nr.2).

Ne supozojmë se kostot përballohen në vitin e parë të periudhës së përshtatshmërisë (Viti 0). Gjithashtu, supozojmë se kostot e vazhdueshme dhe kursimet e kostos lindin çdo vit nga viti 0 deri në vitin 9, përveç nëse përcaktohet ndryshe.

1. **Ndikimet e diskutuara në këtë ligj do të përballohen nga**:

* prodhuesit e eksplozivëve të përdorimit civil;
* importuesit e eksplozivëve të përdorimit civil;
* shpërndarësit e eksplozivëve të përdorimit civil;
* organi i njoftuar i cili vlerëson konformitetin e eksplozivëve të përdorimit civil;
* rregullatori.

Numrat e operatorëve prodhues, importues dhe shpërndarës i kemi përshkruar te Problemi në Shqyrtim.

Numri i shpërndarësve dhe importuesve është siguruara nga Autoriteti Licencues (AKSHE).

Numri i prodhuesve është siguruar nga Autoriteti Licencues (AKSHE) bazuar ne licencat e dhëna.

Jemi të vetëdijshëm se prodhuesi që ushtron aktivitetin e tij në Shqipëri është gjithashtu importues i eksplozivëve të përdorimit civil. Kjo mund të ofrojë një numërim të dyfishtë të kostove të njohjes, që nënkupton që kostot e njohjes mund të mbivlerësohen për disa biznese me afërsisht nga gjysmë dite deri në ditë e plotë.

Analiza do të supozojë se numri i operatorëve në Shqipëri do të mbetet i njëjtë është pas vitit 2020, dhe për periudhën e plotë të vlerësimit dhjetëvjeçar. Gjithashtu supozon se numri i produkteve që prodhuesit kërkojnë të vërtetojnë konformitetin do të mbetet i vazhdueshëm. Ky është një supozim thjeshtues.

1. **Analiza e kostos dhe e përfitimeve**

**C.1 Kosot e Biznesit.**

Më konkretisht ndikimi sipas llojit të operator që vë do të jetë:

**i. Prodhuesit:**

Sikurse përmendëm më sipër, ora e një punëtori të prodhimit supozohet se kushton rreth 207 Lek/ora.

Ndryshimet e ligjit që mund të prekin prodhuesit janë ndryshimet në procedurat e vlerësimit të konformitetit, në kërkesat për paketim dhe informacion për sigurinë, si dhe procedurat e rrezikut. Gjithashtu, do të ketë edhe kostot e familjarizimit/përshtatjes.

Detyra specifike për mbajtjen e regjistrave nuk paraqet një kosto shtesë pasi kërkesa për të mbajtur regjistra për 10 vjet është një funksion ekzistues. Kjo vlen edhe për operatorët e tjerë ekonomikë.

1. Vlerësimi i përputhshmërisë

Prodhuesit duhet të sigurojnë që secili eksploziv të ekzaminohet dhe të kryhen teste të përshtatshme për të verifikuar përputhjen e tij me kërkesat e përcaktuara. Ka disa mënyra testimi por kërkesat nuk kanë ndryshuar.

Sipas legjislacionit aktual, vlerësimi i konformitetit të eksplozivëve nën Modulin B (ekzaminimi i tipit EC) përcaktohet në mënyrën e mëposhtme: prodhuesi do të testojë eksplozivin e tyre; ata pastaj do të paraqesin dokumente teknike përfshirë rezultatet e provës tek Trupi i notifikuar (TN). Prodhuesi gjithashtu duhet të vërë në dispozicion të TN të një mostër nëse kërkohet për kryerjen e programit të testimit dhe të pajtohet me TN ku do të bëhet testimi.

Në kërkesat e reja sipas standarteve evropiane, prodhuesi gjithashtu do të duhet të sigurojë dokumentacionin që përfshin analiza e rreziqeve; detaje të harmonizimeve ose standardeve teknike të përdorura, dhe nëse nuk janë zbatuar, arsyet pse jo dhe detajet e zgjidhjeve të miratuara për të përmbushur kërkesat thelbësore të sigurisë. Dokumentacioni gjithashtu duhet të përfshijë detaje të testeve të kryera nga laboratori përkatës i prodhuesit ose nga një laborator tjetër testimi në emër të tij. Prodhuesi duhet të hartojë një Deklaratë të Konformitetit dhe të vendosë shenjën CE.

Duke mbajtur në konsideratë se Moduli B nuk do të ndryshojë, supozojmë se prodhuesi do të testojë një mesatare prej 1.5 produkte në vit. Supozimi bazohet në konsultimet e zhvilluara me prodhuesin dhe në pyetjen specifike që i është drejtuar mbi sasinë e testimeve që zhvillohen në vit. Vlerësojmë se koha shtesë e nevojshme për të testuar çdo produkt do të jetë rreth 1 ditë, ose 8 orë. Kosto e parashikuar është: (8 x 1.5) x 207 Lek/ora = 2,484 Lek në vit.

Kosto 10 vjeçare e shpërndarësit përputhshmëri: llogaritet 10 x 2484 = 24,840 leke .

1. Paketimi

Legjislacioni aktual specifikon se prodhuesit duhet të sigurojnë që të gjitha eksplozivët të shënohen në një mënyrë specifike. Ato duhet të shënohen me:

* emrin e prodhuesit;
* dy letrat që identifikojnë shtetin e Zonës Ekonomike Evropiane (vendi i prodhimit ose importit në treg);
* tre shifrat që identifikojnë vendin e prodhimit;
* kodin unik të produktit;
* informacion logjistik të hartuar nga prodhuesi, dhe;
* një pjesë e cila mund të lexohet në formë elektronike në formatin e kodit barcode ose matricë, ose të dy, e cila lidhet drejtpërdrejt me kodin e identifikimit alfanumerik.

Standartet e reja europiane kërkojnë që për ato artikuj që janë jashtë kërkesave të gjurmueshmërisë, prodhuesit të përfshijnë emrin e tyre, emrin e regjistruar të markës tregtare dhe adresën në të cilën mund të kontaktohen mbi produktin, ose kur kjo nuk është e mundur, në paketimin e tij, ose në një dokument që shoqëron produktin. Adresa duhet të tregojë një pikë të vetme me të cilën prodhuesi mund të kontaktohet.

Pritet që këto kërkesa të mos paraqesin një ngarkesë të konsiderueshme për prodhuesit sepse prodhuesit tashmë ofrojnë të gjitha detajet e kërkuara.

1. Përkthimi i informacionit për sigurinë

Kërkesat për të dhënë udhëzime në një gjuhë të kuptuar lehtësisht nga përdoruesit fundorë dhe konsumatorët pritet të ndikojë në ato biznese që transferojnë ose eksportojnë eksplozivët e tyre në vendet ku anglishtja nuk konsiderohet "lehtësisht e kuptueshme".

Aktualisht nuk jemi në gjendje të vlerësojmë se ne sa nga këto vende dërgohen produktet dhe numrin e produkteve që eksportohen në këto vende për vit. Në këto rrethana, në këtë fazë nuk jemi në gjendje të vlerësojmë kostot, por do të kërkojmë të marrim një vlerësim gjatë konsultimit me industrinë.

Kosto zyrtare për përkthim në Shqipëri është1500 lek nga gjuha Shqipe në një Gjuhë të huaj për faqe. Ndërkohë tabela e informacionit do të përmbajë një infomacion të limituar në disa gjuhë të ndryshme dhe do të ketë një kosto për operatorin që ne morëm njes mesatare prej 7,500 lekë për produkt, në një herë të vetme pasi nuk do të jetë kosto e përvitshme. (viti parë)

1. Procedura kur produktet paraqesin rrezik

Kërkesat e reja janë që prodhuesi të informojë autoritetet e mbikëqyrjes së tregut, ku produktet e tyre paraqesin rrezik, dhe të tërheqin produktet nga tregu nëse autoritetet e mbikëqyrjes së tregut e kërkojnë.

Kërkesa për të informuar autoritetet kur produktet paraqesin rrezik, klasifikohet si punë e zakonshme dhe asnjë kosto nuk do të jetë e nevojshme për të zbatuar ose vendosur ndonjë procedurë shtesë. Sidoqoftë, pasi kërkesa për të njoftuar autoritetet është një kërkesë e re ligjore, prodhuesit do të mbajnë një kosto të njoftimit dhe të përcjellin çdo veprim të mëvonshëm të kërkuar nga Autoriteti i Mbikëqyrjes së Tregut. Kjo kosto nuk mund të llogaritet pasi mendohet së është minimale.

Gjithashtu, lidhur me tërheqjen e produktit nga tregu kostot nuk mund të llogariten në këtë rast pasi varet nga sasia shpërndarja distancat dhe procedurat e ruajtjes dhe të magazinimit dhe këto bëhen rast pas rasti. Për më tepër, bazuar në njohuritë tona për tregun, do të supozojmë këtu se, nëse një produkt do të paraqiste një rrezik të tillë, prodhuesit do ta tërhiqnin atë vullnetarisht.

1. Familjarizimi

Lidhur me familjarizimin dhe me metodën e përmendur më sipër vlerësohet se do të duhen rreth një deri në dy ditë për të lexuar dhe kuptuar ndryshimet. Duke llogaritur koston e orës se punë 207 Lek/ora dhe 8 orët ditore dhe duke mbajtur në konsideratë se në Shqipëri ka 1 prodhues, kosto llogaritet ndërmjet 1,656 deri në 3,312 Lek., dhe kosto mesatare 2,500 L. Kjo kosto do të jetë vetëm një herë të vetme.

Kosto totale për prodhuesit

Në përfundim kosto totale për prodhuesit për një periudhë 10 vjeçare llogaritet ndërmjet 34,840 Lek.

**ii. Shpërndarësit**

Totali i operatorëve në këtë fushë të cilët do të preken nga ndryshimet janë7.

Sikurse përmendëm më sipër, ora e një punëtori supozohet se kushton rreth 225 Lek/ora.

Ndryshimet që mund të ndikojnë në shpërndarësit janë detyrime shtesë për kontrollet nga shpërndarësit, dhe ndryshimet në veprimin e kërkuar nëse produktet konsiderohen të pasigurta ose jo në përputhje. Ekzistojnë gjithashtu disa kosto të njohjes.

1. Kontrollimi i kërkesave të paketimit dhe sigurisë

Shpërndarësi/distributori duhet të sigurojë që prodhuesit dhe importuesit (kur është e zbatueshme) kanë përmbushur detyrimet (për aq sa ata kanë siguruar dokumentet e kërkuara dhe që produktet janë shënuar CE) përpara se të vihen në përdorim eksplozivët në treg.

Bazuar në intervistën, supozojmë se procedura aktuale për të kontrolluar produktet e marra nuk do të ndryshojë, dhe se nuk do të ketë shpenzime shtesë.

1. Veprim pas marrjes së produkteve jo në përputhje

Me kërkesat e reja nëse një shpërndarës beson se një eksploziv nuk është në përputhje, ata nuk duhet ta vendosin atë produkt në treg. Për më tepër, kur ai paraqet një rrezik, ata duhet të informojnë importuesin ose prodhuesin, dhe të njoftojnë autoritetin kompetent, duke siguruar autoritetin kompetent të shteteve anëtare, ku ata e vunë në dispozicion eksplozivin me detaje, duke përfshirë edhe mosrespektimin dhe çdo veprim korrigjues. Ata gjithashtu duhet të bashkëpunojnë plotësisht me autoritetin me kërkesën e tij për çdo veprim të ndërmarrë për të eleminuar rrezikun që paraqet eksplozivi që ata kanë vendosur në treg. Kjo kosto nuk mund të llogaritet pasi mendohet së është minimale.

Gjithashtu, lidhur me tërheqjen e produktit nga tregu kostot nuk mund të llogariten në këtë rast pasi varet nga sasia shpërndarja distancat dhe procedurat e ruajtjes dhe të magazinimit dhe këto bëhen rast pas rasti.

1. Familjarizimi

Lidhur me familjarizimin dhe me metodën e përmendur më sipër vlerësohet se do të duhen rreth një ditë për të lexuar dhe kuptuar ndryshimet. Duke qenë se shpërndarësit në Shqipëri janë edhe importuesit por edhe prodhuese kosto për këtë kategori nuk është llogaritur për të evituar mbivendosje kosto. Kosot e tyre është në llogarinë e kostos së prodhuesit dhe të importuesit.

**iii. Importuesit**

Totali i operatorëve në këtë fushë të cilët do të preken nga ndryshimet janë 6.

Sikurse përmendëm më sipër, ora e një punëtori supozohet se kushton rreth 225 Lek/ora.

Importuesit do të ndikohen nga ndryshimet në etiketim dhe kërkesat e sigurisë dhe ndryshimet në veprimin e kërkuar nëse produktet konsiderohen të pasigurta ose jo në përputhje. Ekzistojnë gjithashtu disa kosto të njohjes.

1. Kontrollimi i kërkesave të etiketim dhe sigurisë

Legjislacioni aktual nuk vendos detyrime specifike për importuesit, por asnjë produkt nuk mund të vendoset në treg nëse nuk janë përmbushur të gjitha kërkesat thelbësore të sigurisë (përfshirë vërtetimin e konformitetit).

Me kërkesat e reja importuesi duhet të sigurojë që prodhuesi ka hartuar të gjithë dokumentacionin teknik dhe se të gjitha udhëzimet dhe informacionet e sigurisë janë të pranishme, dhe që këto informacione shoqërojnë eksplozivët ose artikujt.

Procedura aktuale për të kontrolluar nëse produktet janë në përputhje nuk do të ndryshojnë dhe se nuk do të shkaktohen shpenzime shtesë.

Me kërkesat e reja importuesi gjithashtu duhet të shënojë eksplozivët me detajet e tyre, por ndikimi nuk është vlerësuar, pasi nuk kemi intervistuar asnjë importues.

1. Veprim pas marrjes së produkteve jo në përputhje

Me kërkesat e reja nëse një importues dyshon se kërkesat thelbësore të sigurisë nuk janë përmbushur ata duhet të bëjnë marrëveshje që eksplozivi të tërhiqet ose të tërhiqet nga tregu dhe të ndërmerren veprime korrigjuese për të siguruar konformitetin e tij. Nëse paraqet një rrezik, importuesit duhet të njoftojnë autoritetet kompetente (në shtetin që i kanë vendosur në treg) dhe t'i njoftojnë ata për çdo masë korrigjuese të ndërmarrë. Kjo kosto nuk mund të llogaritet pasi mendohet së është minimale.

Gjithashtu, lidhur me tërheqjen e produktit nga tregu kostot nuk mund të llogariten në këtë rast pasi varet nga sasia shpërndarja distancat dhe procedurat e ruajtjes dhe të magazinimit dhe këto bëhen rast pas rasti.

1. Familjarizimi

Lidhur me familjarizimin dhe me metodën e përmendur më sipër vlerësohet se do të duhen rreth një ditë për të lexuar dhe kuptuar ndryshimet. Duke llogaritur koston e orës së punë 225 Lek dhe 8 orët ditore dhe duke mbajtur në konsideratës se në Shqipëri ka 6 importues, kosto e familjarizimit llogaritet 10.800 Lek. Kjo kosto do të jetë vetëm një herë të vetme.

**Kosto për biznesin (prodhues, shpërndarës, importues) llogaritet** **në total 45,640 Leke**.

**C.2 Kosto e Qeverisë.**

1. Rregullatori (Autoritetet e mbikëqyrjes së tregut dhe autoritetet licencuese)

Autoritet e mbikëqyrjes së tregut dhe autoritetet licencuese të cilat do të kryejnë funksionet monitoruese dhe kontrolluese për implementimin e këtij ligji nuk parashikohet të kenë kosto shtesë për sa i përket shtimit të kapaciteteve, trajnimeve të punonjëseve ose ngritje struktura të reja.

Të gjitha institucionet e përcaktuara në ligjin e ri dhe të listuar në VN janë ekzistuese dhe kanë eksperiencën e duhur për zbatimin e detyrimeve që do të përcaktojë ligji i ri.

1. Familjarizimi

Lidhur me familjarizimin dhe me metodën e përmendur më sipër vlerësohet se do të duhen rreth një deri në 2 ditë për të lexuar dhe kuptuar ndryshimet. Duke llogaritur koston e orës së punës 400 Lek/ora dhe 8 orët ditore dhe duke mbajtur në kosdideratës se në Shqipëri do të preken 4 struktura (me nga 4 personel për strukturë), kosto llogaritet 102.400 Lek. Kjo kosto do të jetë vetëm një herë të vetme.

1. Forcimi i masave të sigurisë

Forcimi i masave të sigurisë nënkupton që tani do të ketë detyrime për importuesit dhe shpërndarësit për të njoftuar autoritetet e mbikëqyrjes së tregut për çdo eksplozive i cili nuk përmbush kërkesat e sigurisë të përcaktuar në ligjin e ri. Kjo nënkupton që këto autoritetet mund të marrin njoftime nga importuesit vendas por edhe nga autoritete të huaja për produktet e pasigurta. Administrimi i këtij informacioni nga Autoritetet dhe veprimet që do të ndërmerren në këto raste mund të sjellë kosto shtesë. Kjo kosto nuk mund të llogaritet pasi mendohet së është minimale.

Kosto totale për qeverinë është 102.400 lekë në vitin e parë të zbatimit të ligjit të ri.

Në formë tabelore shpenzimet e detajuara dhe në formë përmbledhesë janë si më poshtë:

|  |  |  |  |  |  |
| --- | --- | --- | --- | --- | --- |
|  | **Prodhues** | **Shpërndarës** | **Importues** | **Totali Biznes** | **Qeveria** |
| **Kosot viti 1 (lek)** | 12484 | Na | 10.800 | 23,284 | 102,400 |
| **Kosot 10 vjet**  **(lek)** | 34,840 | Na | Na | 45,640 | na |

\**Tabela 1: totali shpenzime për opsionin 1 dhe 3*

**D. Kosto për Opsionin nr. 2 (jorregullator)**

***Kosto për subjektin prodhues****:*

* 1. Kosoto biznesi: Kemi supozuar se fushata e trajnimit do të jetë 2 ditë pune, me një page mesatare 36,500 lekë (buletini INSTAT) nga ku del se kosto trajnimi për ditë pune është: 1,660 lekë \* 2 dite fushata trajnimit = 3,320 lekë kosto e trajnimit per 1 punonjes prodhimi. Kosto per subjektin prodhues del: 12 punonjës \* 3,320 leke = 39,840 lekë. (Paga )

Totali kosto biznes për subjektet prodhues: 39,840 Lekë

* 1. Kosto institucioni / Qeveria:

\* Kosto për 3 trajnues që trajnojne në vendin e prodhimit sipas INSTAT, me pagë mesatare mujore 71,000, llogarisim koston 71,000 lekë: 22 ditë \* 2 ditë \* 3 punonjës =19,365 lekë.

\*Kosto, shpenzime dietë jashtë Tiranë = 2,500 lekë \* 2 ditë \* 3 punonjës = 15,000 lekë

Kosto Karburant vajtje ardhje 5,000 lekë \* 2 ditë = 10,000 lekë.

Totali kosto qeveri për subjektet prodhues: 44,365 Lekë

*Në total kosto për subjektin* prodhues: 44,365 lekë + 39,840 lekë = 84,205 lekë.

**Kosto për subjektin importues, të cilët do të** trajnojnë 2 punonjës të tyre **:**

2.1 Kosoto biznesi: Në këtë rast importuesit do të merren në Tirane:

\*Pagat për 3 punonjës importues: 71,000 leke: 22 ditë \* 2 ditë \* 2 punonjës =12,910 lekë. Në total =12,910 lekë x 6 subjekte importuese +20,000 lekë = 77,460 lekë .

\*Kosto, shpenzime dietë = 2,500 lekë \* 2 ditë \*12 punonjës = 60,000 lekë

Kosto Karburant vajtje ardhje 10,000 lekë \* 2 ditë = 20,000 lekë.

Totali kosto biznes për subjektet importues: 170,370 Lekë

* 1. Kosto punonjës institucioni / Qeveria:

\* Kosto për 3 trajnues që trajnojne në vendin e prodhimit sipas INSTAT, me pagë mesatare mujore 71,000, llogarisim koston 71,000 lekë: 22 ditë \* 2 ditë \* 3 punonjës =19,365 lekë.

\* Llogaritet ambientin e qerasë 1,000 lekë dita \*2 ditë =20,000 lekë

Totali kosto qeveri për subjektet importues: 39,365 Lekë

*Në përfundim të opsionit 2 llogarisim koston ne total:*

* Kosto biznesi llogaritet në Shumën **210,210 Lekë**
* Kosto qeveri në Shumën **83,730 lekë**

**Total Opsioni 2 llogaritet në Shumën: 293,940 lekë**

Konstatojmë se kosto e opsionit 2 është më e lartë se opsioni 1 dhe 3 dhe përsëri nuk do të adresoheshin problematikat e identifikuara më lart (problematikat).

# Arsyetimi i opsionit të preferuar

1. *Zgjidhni opsionin e preferuar, bazuar në analizë.*
2. *Shpjegoni arsyetimin tuaj.*

**Opsioni i preferuar është përzgjedhur Opsioni 3,** pra hartimi dhe miratimi i një ligji për lëndët plasëse është më i preferuari, pasi:

* Kosoto më e ulët: Bazuar në analizën e mësipërme kosto përfitim është opsioni i cili do të bëjë të mundur adresimin e plotë të problematikave të identifikuara në VN.
* Realizimi i objektivave: Do të bëjë të mundur realizimin e të gjithë objektivave të Qeverisë.
* Ndonëse kostot janë të njëjta me opsionin 1, hartimi i ligjit të ri ndryshe nga opsioni 1 do të bëjë të mundur eliminimin e konfuzionin midis lëndëve plasëse dhe artikujve piroteknike dhe do të bëjë më të thjeshtë implementimin e tij duke ju adresuar vetëm operatorëve ekonomikë në fushën e lëndëve plasëse.
* Përcaktimi i standardeve të sigurisë, mbikëqyrjes së tregut, trupave notifikuese, masave administrative do të rregullojë tregun në këtë fushë të cilat realizohen nga opsione 3 do të sjellin në përmirësim të konkurueshmërisë dhe rritje të cilësisë së produkteve të vendosura në treg.
* Do të bëjë të mundur realizimin e objektivit nw lidhje me procesin e përafrimit të legjislacionit të BE-së, dhe adresimin e komenteve tw Progres Raportit tw Komisionit Evropian.

# Çështje të zbatimit

1. *Shpjegoni se cila strukturë do të jetë përgjegjëse për zbatimin e opsionit të zgjedhur.*
2. *Shpjegoni pengesat e mundshme për zbatimin e opsionit të zgjedhur.*
3. *Përshkruani masat që do të ndërmerren gjatë zbatimit për të arritur qëllimet e politikës.*

Për zbatimin e opsionit të preferuar dhe monitorimin, do të ngarkohet:

1. struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) gjatë prodhimit të lëndëve plasëse;
2. struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) dhe Doganave gjatë importit dhe eksportit të lëndëve plasëse;
3. struktura përgjegjëse në ministrinë për çështjet minerare, gjatë magazinimit tregtimit dhe përdorimit të lëndëve plasëse;
4. organet e tjera mbikëqyrëse dhe inspektuese, secila në përputhje me kompetencat e veta.

Pengesat e mundshme për zbatimin e opsionit të zgjedhur janë si vijojnë:

* Moszbatimi korrekt i ligjit nga operatorët ekonomikë.
* Mungesa e rakordimit ndërmjet institucioneve të ngarkuara me zbatimin e ligjit.

Si masa për zbatimin e këtij opsioni, renditen si më poshtë vijon:

* Hartimi i akteve nënligjore, të cilat do të detajojnë procedurat dhe strukturat përgjegjëse për realizimin e objektivit;
* Përcaktimi i formave/mjeteve të bashkëpunimit ndërmjet aktorëve të përfshirë në zbatimin e ligjit.
* Kryerja e inspektimeve përiodike nga autoritetet e mbikqyrjes së tregut.

Gjithsesi, duke qenë se forcohet kontrolli mbi lëndët plasëse për përdorim civil, institucionet monitoruese do të shtojnë në listën e çështjeve që do të monitorojnë gjatë inspektimeve. Më konkretisht, strukturën përgjegjëse e mbikëqyrjes së tregut do të monitorojnë në pikat e prodhimit, magazinimi dhe shitjes, prezencën ose jo të produkteve lëndët plasëse për përdorim civil brënda kushteve ligjore, si dhe prezencën ose jo në treg të produkteve të pakontrolluara.

**Faza e monitorimit dhe vlerësimit**

1. *Jepni një përshkrim të përmbledhur të masave të monitorimit dhe të vlerësimit.*
2. *Identifikoni kriteret/treguesit për të matur arritjen e objektivave ose progresin drejt tyre.*

Monitorimi do të kryhet nëpërmjet inspektimeve pranë operatorëve ekonomikë nga këto struktura:

1. struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) gjatë prodhimit të lëndëve plasëse;
2. struktura përgjegjëse në Ministrinë e Mbrojtjes (Autoriteti i Kontrollit Shtetëror të Eksporteve) dhe Doganave gjatë importit dhe eksportit të lëndëve plasëse;
3. struktura përgjegjëse në ministrinë për çështjet minerare, gjatë magazinimit tregtimit dhe përdorimit të lëndëve plasëse;
4. organet e tjera mbikëqyrëse dhe inspektuese, secila në përputhje me kompetencat e veta.

Indikatori final i suksesit të politikës është:

a) përmirësimi i sigurisë së lëndët plasëse për përdorim civil në treg duke:

1. Siguruar që detyrimet e të gjithë operatorëve ekonomikë në zinxhirin e prodhimit dhe furnizimit janë më të qarta (dhe në veçanti, ato të importuesit dhe shpërndarësit) brenda viti të parë të zbatimit të ligjit të ri;
2. Markimin CE dhe etiketimin e të gjitha produkteve të importuara dhe prodhuar brenda vitit të parë të implementimit

(b) Regjistrimin e trupave të notifikuara pranë Ministrisë përgjegjëse Brenda vitit të parë të implementimit.

Në terma më afatshkurtër, politika do të monitorohet në mënyrë të vazhdueshme (analiza 6-mujore dhe 12- mujore) nëpërmjet gjetjeve dhe shkeljeve të konstatuara nga grupet inspektuese:

- Numri i inspektimeve të kryera për monitorimin e zbatimit të ligjit. Inspektimet do të jenë të vaszhdueshme minimlisht nje herë në vit për cdo operator ekonomik.

- Numri i subjekteve tregtare të sanskionuara si rezultat i këtyre inspektimeve

- Numri i licencave/autorizimeve të dhëna për prodhim/import eksport/magazinim/transferim lëndëve plasëse për përdorim civil.

**Raporti i vlerësimit të ndikimit - Shtojca 2/a – Për opsionin nr. 3**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Viti 1** | **Viti 2** | **Viti 3** | **Viti 4** | **Viti 5** | **Viti 6** | **Viti 7** | **Viti 8** | **Viti 9** | **Viti 10** |
| **Faktorizbritës** | 1.00 | 0.95 | 0.91 | 0.87 | 0.82 | 0.79 | 0.75 | 0.71 | 0.68 | 0.65 |
| Kostopërbuxhetin - njëherë | 102,400 | 0 | 0 | 0 | 0 | 0 | 0 | 0 | 0 | 0 |
| Kostopërbuxhetin - nëvazhdimësi | 0 | 0 | 0 | 0 | 0 | 0 | 0 | 0 | 0 | 0 |
| Kostopërbizneset - njëherë | 7,500+2500+10,800 | 0 | 0 | 0 | 0 | 0 | 0 | 0 | 0 | 0 |
| Kostopërbizneset - nëvazhdimësi | 2,484 | 2484 | 2484 | 2484 | 2484 | 2484 | 2484 | 2484 | 2484 | 2484 |
| Kosto për grupet e tjera - një herë |  |  |  |  |  |  |  |  |  |  |
| Kosto për grupet e tjera - në vazhdimësi |  |  |  |  |  |  |  |  |  |  |
| **Kostonë total( 22,356+125,684)=148,040Lekë** | =102400+20800+2484=  125,684 | 2,484 | 2,484 | 2,484 | 2,484 | 2,484 | 2,484 | 2,484 | 2,484 | 2,484 |
| **Kosto e zbritur**= Kosto në total x Faktori zbritës | 125,684 | 2,360 | 2,260 | 2,158 | 2,037 | 1,962 | 1,863 | 1,764 | 1,689 | 1,615 |
| Përfitimetpërbuxhetin – njëherë | nuk llogariten | n/a | n/a | n/a | n/a | n/a | n/a | n/a | n/a | n/a |
| Përfitimetpërbuxhetin – nëvazhdimësi | nuk llogariten | n/a | n/a | n/a | n/a | n/a | n/a | n/a | n/a | n/a |
| Përfitimetpërgrupet e tjera – njëherë | nuk llogariten | n/a | n/a | n/a | n/a | n/a | n/a | n/a | n/a | n/a |
| Përfitimetpërgrupet e tjera – nëvazhdimësi | nuk llogariten | n/a | n/a | n/a | n/a | n/a | n/a | n/a | n/a | n/a |
| Përfitimetpërbiznesin – njëherë | nuk llogariten | n/a | n/a | n/a | n/a | n/a | n/a | n/a | n/a | n/a |
| Përfitimetpërbiznesin – nëvazhdimësi | nuk llogariten | n/a | n/a | n/a | n/a | n/a | n/a | n/a | n/a | n/a |
| **Përfitimettotale** | nuk llogariten | n/a | n/a | n/a | n/a | n/a | n/a | n/a | n/a | n/a |
| **Përfitimiizbritur**= Përfitiminë total x faktorizbritës | nuk llogariten | n/a | n/a | n/a | n/a | n/a | n/a | n/a | n/a |  |
| **Vlera prezente aktuale e përfitimit në total** | nuk llogariten |  | | | | | | | | |
| **Vlera prezente aktuale e kostos në total** | 143,392 lekë |  | | | | | | | | |
| **Vlera Prezente Neto Aktuale (VAN)** = Vlera aktuale e përfitimit në total – Vlera aktuale e kostos në total | 148,040-143,040=  5,000 lekë |  | | | | | | | | |

**Raporti i vlerësimit të ndikimit - Shtojca 2/b**

***Tabelë: Vlera aktuale neto në total e çdo opsioni (opsioni 1, 2 dhe 3)***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Kosto ne leke /Opsionet | Viti 1 | Viti2 | Viti3 | Viti 4 | Viti5 | Viti6 | Viti7 | Viti8 | Viti9 | Viti 10 | Totali |
| Opsioni 1 | 125,684 | 2,484 | 2,484 | 2,484 | 2,484 | 2,484 | 2,484 | 2,484 | 2,484 | 2,484 | 148,040 |
| Opsioni 2 | 293,940 | na | na | na | na | na | na | na | na | na | 293,940 |
| Opsioni 3 | 125,684 | 2,484 | 2,484 | 2,484 | 2,484 | 2,484 | 2,484 | 2,484 | 2,484 | 2,484 | 148,040 |

**MINISTËR**

[EmriMbiemri]

1. Linku: <http://dap.gov.al/publikime/dokumenta-strategjik/61-marreveshja-e-stabilizim-asociimit> [↑](#footnote-ref-1)
2. Linku: <https://ec.europa.eu/neighbourhood-enlargement/sites/near/files/20180417-albania-report.pdf> [↑](#footnote-ref-2)
3. Burimiiinformacionit: Drejtoria e Përgjithshme e Tatimeve, kontribuesitnëSigurimeShoqërore; Llogaritjetë INSTAT, Pagamesataremujorebrutopërnjëtëpunësuar me pagësipas group-profesionevedhegjinisë, përPunëtorë (Profesioneelementare), <http://www.instat.gov.al/al/temat/tregu-i-pun%C3%ABs-dhe-arsimi/pagat/#tab2> [↑](#footnote-ref-3)
4. Burimiiinformacionit: Drejtoria e Përgjithshme e Tatimeve, kontribuesitnëSigurimeShoqërore; Llogaritjetë INSTAT, Pagamesataremujorebrutopërnjëtëpunësuar me pagësipas group-profesionevedhegjinisë, përPunonjëstëshitjevedhetëshërbimeve, <http://www.instat.gov.al/al/temat/tregu-i-pun%C3%ABs-dhe-arsimi/pagat/#tab2> [↑](#footnote-ref-4)
5. Burimiiinformacionit: Drejtoria e Përgjithshme e Tatimeve, kontribuesitnëSigurimeShoqërore; Llogaritjetë INSTAT, Pagamesataremujorebrutopërnjëtëpunësuar me pagësipas group-profesionevedhegjinisë, përSpecialistë me arsimtëlartë (profesionistë), <http://www.instat.gov.al/al/temat/tregu-i-pun%C3%ABs-dhe-arsimi/pagat/#tab2> [↑](#footnote-ref-5)